b'\n_START_ARTICLE_\nSafareig p\xc3\xbablic la Portalera\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici de planta baixa. Presenta les t\xc3\xadpiques caracter\xc3\xadstiques arquitect\xc3\xb2niques i tipol\xc3\xb2giques de safareig. L\'estructura \xc3\xa9s de murs de c\xc3\xa0rrega, pilars de formig\xc3\xb3 i forjat unidireccional de bigues i biguetes de ferro. La coberta est\xc3\xa0 formada per la pr\xc3\xb2pia estructura, possiblement amb un acabat impermeable. \xc3\x89s de dues vessants amb un pendent molt suau. El safareig p\xc3\xbablic est\xc3\xa0 voltat per una tanca formada per un mur for\xc3\xa7a deteriorat de materials diversos (t\xc3\xa0pia, ma\xc3\xa7oneria, ma\xc3\xb3)._NEWLINE_En el recinte tancat s\'accedeix, per una porta, emmarcada per unes pilastres que aguanten un front\xc3\xb3 semicircular. El mur, degut a la inclusi\xc3\xb3 de la porta, guanya al\xc3\xa7ada i emmarca la porta i el front\xc3\xb3 amb una altra esp\xc3\xa8cie de front\xc3\xb3 que ajuda a emfatitzar l\'entrada. Dins d\'aquest hi ha un esgrafiat d\'un escut de Caldes i les paraules "Lavadero P\xc3\xbablico". Cal destacar principalment el gran safareig de pedra.\n_START_SECTION_\nHist\xc3\xb2ria\n_START_PARAGRAPH_\nSe\'n diu La Portalera a l\'antiga porta situada a partir dels carrers de la Sinagoga i d\'Hostalrich. Oberta potser per a deixar pas el Rec Com\xc3\xba vers les Hortes de Baix (a partir del 1454 fins al segle XIX). Degut a la proximitat del safareig a l\'antiga porta, adopt\xc3\xa0 el seu nom._NEWLINE_El safareig se situa en el carrer de la Muralla, aquest nom li \xc3\xa9s donat per l\'Ajuntament de la vila, perqu\xc3\xa8 era el carrer que estava empla\xc3\xa7at on hi havia l\'antiga muralla de la ciutat, el safareig per tant es situava al costat de la muralla._NEWLINE_La imatge de l\'entorn ha estat molt malmesa al llarg dels temps, trobant-se actualment una arquitectura molt heterog\xc3\xa8nia, tant de cases noves com velles, d\'una qualitat i unes condicions inadequades, amb unes al\xc3\xa7ades i uns materials d\'acabat molt desigual.'